62017TJ0480_INF
Rozsudok Všeobecného súdu (druhá komora) z 26. marca 2019 –Grécko/Komisia
(vec T‑480/17)
„EPZF a EPFRV – Výdavky vylúčené z financovania – Výdavky vynaložené Gréckom – Jednorazové a paušálne finančné opravy – Krížové plnenie – Kontrola povinných požiadaviek na hospodárenie – Analýza rizík – Posúdenie finančnej ujmy – Povinnosť odôvodnenia – Proporcionalita“
1.
Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Napadnutie dotknutým členským štátom – Dôkazné bremeno – Rozdelenie medzi Komisiu a členský štát
[nariadenie Európskeho parlamentu a Rady č. 1306/2013; nariadenie Rady č. 73/2009, článok 22 ods. 1; nariadenie Komisie č. 1122/2009, článok 26 ods. 1; smernica Rady 79/409, článok 5 písm. a), b) a d)]
(pozri body 36 – 39, 45)
2.
Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Paušálna finančná oprava prijatá Komisiou v súlade s vnútornými ustanoveniami v danej oblasti – Uplatňovanie v prípade nedostatku informácií umožňujúcich presne určiť finančnú škodu spôsobenú Únii – Predloženie dotknutým členským štátom výpočtu vychádzajúceho z porovnania s výsledkami kontrol vykonaných mimo príslušného finančného roka – Nedostatočný charakter
(nariadenie Európskeho parlamentu a Rady č. 1306/2013, článok 52 ods. 1 a 2)
(pozri body 48, 97 – 99)
3.
Poľnohospodárstvo – Financovanie z EPZF a EPFRV – Poskytovanie pomoci a prémií – Povinnosť členských štátov zaviesť účinný systém administratívnych kontrol a kontrol na mieste – Nevykonanie – Nesplnenie povinnosti – Odôvodnenie založené na vnútroštátnom poriadku – Neprípustnosť
(nariadenie Komisie č. 1974/2006, príloha II bod 5.3.2.1)
(pozri bod 53)
4.
Akty inštitúcií – Odôvodnenie – Povinnosť – Rozsah – Rozhodnutie týkajúce sa zúčtovania výdavkov z dôvodu výdavkov financovaných z EPZF a EPFRV
(článok 296 ZFEÚ; nariadenie Európskeho parlamentu a Rady č. 1306/2013, článok 52 ods. 3)
(pozri body 57, 76 – 78, 134 – 136)
5.
Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Zistenie nedostatkov v systéme kontroly, ktorú vykonáva členský štát – Napadnutie dotknutým členským štátom – Povinnosť Komisie odpovedať na skutočnosti uvedené členským štátom v súvislosti s finančnými dôsledkami nedostatkov
(nariadenie Európskeho parlamentu a Rady č. 1306/2013, článok 52)
(pozri bod 79)
6.
Poľnohospodárstvo – Financovanie z EPZF a EPFRV – Konanie o zúčtovaní výdavkov – Konanie o zmieri – Stanovisko zmierovacieho orgánu – Absencia záväzného účinku
(nariadenie Európskeho parlamentu a Rady č. 1306/2013, článok 52 ods. 3)
(pozri body 80, 120, 137, 146)
7.
Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Vyhodnotenie strát, ktoré boli fondom spôsobené – Neoprávnené výdavky, ktoré nemožno stanoviť dostatočne presne – Posúdenie založené na paušálnych opravách – Prípustnosť – Porušenie zásady proporcionality – Neexistencia
(nariadenie Európskeho parlamentu a Rady č. 1306/2013, článok 52)
(pozri body 156 – 158)
Predmet
Žaloba založená na článku 263 ZFEÚ na zrušenie vykonávacieho rozhodnutia Komisie (EÚ) 2017/1144 z 26. júna 2017, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 165, 2017, s. 37), v rozsahu, v akom toto rozhodnutie v dôsledku vyšetrovania s označením XC/2014/002/GR ukladá Helénskej republike jednorazové a paušálne finančné opravy v celkovej sume 1182054,17 eura z dôvodu nedostatkov pri uplatňovaní krížového plnenia (EPZF a EPFRV)
Výrok
1.
Žaloba sa zamieta.
2.
Helénska republika je povinná nahradiť trovy konania.